ฝีหรืออะไร
สวัสดีค่ะ ตุ่มบวม ที่เกิดขึ้นที่ผิวหนัง อาจเป็น1. ก้อนฝี เกิดจากผิวหนังและเนื่อเยื่อใต้ผิวหนังเกิดการอักเสบติดเชื้อ จนทำให้เกิดอาการบวมเป็นก้อนนูนแดง ปวด และมีหนองอยู่ภายใน หากมีรูเปิดออก ก็จะเห็นหนองไหลออกมา2. ซีสต์ไขมันใต้ผิวหนัง (sebaceous cyst) มักจะคลำได้เป็นตุ่มหรือก้อนค่อนข้างนิ่ม และอาจพบรูเปิดจากก้อน ซึ่งหากบีบออกอาจเห็นมีสารสีขาวคล้ายเนย มีกลิ่นเหม็น ดูคล้ายหนอง ไม่ทำให้มีอาการเจ็บหรือปวด แต่หากมีการอักเสบ ก็จะเกิดอาการเจ็บหรือปวดได้3. ก้อนเนื้องอกไขมัน จะคลำได้แข็งกว่าซีสต์ ขยับได้เล็กน้อย กดไม่เจ็บ ไม่ปวด4. เนื้องอกของผิวหนังหรือเนื้อเยื่อใต้ผิวหนังชนิดอื่นๆ ซึ่งมีหลายชนิด ก้อนอาจมีลักษณะนิ่มหรือแข็ง อาจเจ็บหรือไม่ก็ได้ ขึ้นกับแต่ละชนิด เช่น เนื้องอกท่อต่อมเหงื่อ (syringoma) เนื้องอกต่อมไขมัน (sebaceous adenoma) ก้อนเนื้องอกหลอดเลือด (hemangioma) ก้อนเนื้องอกของเซลล์หุ้มเส้นประสาท (schwannoma), เนื้องอกของเนื้อเยื่อเกี่ยวพันในเส้นประสาท (neurofibroma), ก้อน nodular fasciitis (ซึ่งมักจะมีอาการเจ็บ) เป็นต้นหากตุ่มมีลักษณะของฝี ก็ควรไปพบแพทย์เพื่อรักษา หรือหากไม่ใช่ฝี แต่หากตุ่มไม่หายไป ก็ควรไปพบแพทย์เช่นกัน เพื่อตรวจว่าเป็นอะไรค่ะ ในเบื้องต้น ก็ไม่ควรไปบีบหรือแกะตุ่มดังกล่าวค่ะ